Απονεμήθηκαν τα Βραβεία Ειρήνης Gusi για το 2009  
Σε προσωπικότητες από την Ασία, την Ευρώπη και την Αμερική
Το Βραβείο Ειρήνης  που θεωρείται από πολλούς ως το Ασιατικό αντίστοιχο του Βραβείου Nobel, απονεμήθηκε σε 18 προσωπικότητες από 16 χώρες του κόσμου κατά την διάρκεια επιβλητικής τελετής στην Μανίλα. Ανάμεσα στους τιμηθέντες φέτος ήταν μία Ελληνίδα, ένας Κύπριος και μια Ελληνικής καταγωγής Αμερικανίδα. Το πρώτο βραβείο Gusi 2009 επιδόθηκε στην , από τις Φιλιππίνες, που πρωταγωνίστησε στο μιούζικαλ του Broadway, . Μιλώντας στην Ελληνική Υπηρεσία της Φωνής της Αμερικής, αμέσως μετά την αποδοχή του βραβείου, η διεθνούς φήμης σταρ είπε: «Το καλύτερο που έχω να κάνω είναι να συνεχίσω να τραγουδώ και με το τραγούδι μου να εμπνέω περισσότερους ανθρώπους να γίνονται φορείς θετικών αλλαγών. Ελπίζω ότι θα το πετύχω». Διεθνές κοινό δυόμιση χιλιάδων προσκεκλημένων παρευρέθηκε στην τελετή της απονομής των βραβείων Gusi στο θέατρο  ενώ εκατομμύρια άλλα άτομα την παρακολούθησαν από την τηλεόραση στην Ασία και την Αμερική. Πρόεδρος του Ιδρύματος είναι ο , ο οποίος και διακήρυξε: «Θα αγωνιστώ ακατάπαυστα για την ειρήνη και την φιλία στον κόσμο. Στόχος μου είναι να ριζώσουνε γερά οι μεγάλες αυτές ανθρώπινες αξίες». Για την προσφορά του στην υπόθεση της ισότητας και του δικαίου τιμήθηκε ο δημοκρατικός βουλευτής  από την Καλιφόρνια, που στην δεκαετία 1960 είχε φυλακιστεί για συμμετοχή στο ειρηνικό κίνημα του  για ισοπολιτεία λευκών και μαύρων στην Αμερική. Έκδηλα συγκινημένος ο βουλευτής Filner δήλωσε: «Με τιμά το ότι βρίσκομαι ανάμεσα σε προσωπικότητες 16 χωρών που έχουνε λαμπρές επαγγελματικές επιδόσεις και ειρηνοποιό δράση. Ελπίζω να δουλέψουμε τώρα όλοι μαζί από κάθε γωνιά της γης για την προώθηση της ειρήνης». Άλλος Αμερικανός που τιμήθηκε φέτος με βραβείο Gusi είναι η Ελληνικής καταγωγής , για το φιλανθρωπικό έργο της στην Αφρική και όχι μόνον. Τι σημαίνει όμως για την ίδια η τιμητική διάκριση που της έγινε; Να πως απάντησε στην ερώτησή μας: « Το βραβείο μας ενισχύει να ενεργήσουμε τώρα συλλογικά ως διεθνής κοινότητα για το γεφύρωμα της Ανατολής με την Δύση, στο οποίο και προσβλέπω με χαρά». Η μόνη προσωπικότητα που βραβεύθηκε από την Νότια Αμερική είναι η Natividad , Εφέτης από την Παραγουάη. Η Ελλάδα τιμήθηκε και πάλιν φέτος στις Φιλιππίνες, την φορά αυτή χάρις στην , την Προέδρο του Ιδρύματος Στοργή για καρκινοπαθή παιδιά, στην οποία και δόθηκε ένα από τα Βραβεία Gusi 2009. Την συναντήσαμε στο ξενοδοχείο της το πρωί της επομένης μέρας. Μας είπε μεταξύ άλλων: «Τα συναισθήματά μου είναι πραγματικά πολύ έντονα. Είναι διπλά. Είναι μια πολύ μεγάλη συγκίνηση για όλη αυτή την εκδήλωση και μια πάρα πολύ μεγάλη χαρά. Είναι μια μεγάλη βράβευση που θα παίξει πάρα πολύ μεγάλο ρόλο και για εμένα προσωπικά, και για την Στοργή, τον σύλλογο που έχω δημιουργήσει, και για την Ελλάδα». Ένα ακόμα Ελληνικό όνομα που επευφημήθηκε στην Μανίλα είναι του Κύπριου , ο οποίος βραβεύθηκε για την προσφορά του σε ίδρυμα κοινωνικής ωφέλειας. Του ζητήσαμε να μας δώσει περισσότερες λεπτομέρειες για την δράση του. Αλλά εκείνος με την μετριοπάθεια που τον διακρίνει μας μίλησε μόνον για το έργο του ιδρύματός του, λέγοντας: «Είναι σε όλους γνωστό το αξιόλογο και πολύπλευρο έργο που επιτελεί ο Αντικαρκινικός Σύνδεσμος Κύπρου, που στοχεύει στην πρόληψη και καταπολέμηση της ασθένειας του Καρκίνου και στην μείωση του ανθρώπινου πόνου, προσφέροντας αγάπη, στοργή και φροντίδα στους καρκινοπαθείς συνανθρώπους μας». Για πρώτη φορά φέτος τιμήθηκε και Τούρκος με βραβείο ειρήνης. Είναι ο πρωταθλητής ορειβασίας , ιδρυτής του σωστικού συνεργείου AKUT που έχει επαινεθεί και από τις Ελληνικές αρχές για την συμμετοχή του στις επιχειρήσεις διάσωσης σεισμοπαθών στην Ελλάδα το 1999. Μας θύμισε το ταξίδι του εκείνο στην Ελληνική πρωτεύουσα σε μια από τις επαφές που είχαμε μαζί του στο τριήμερο των εκδηλώσεων για την ειρήνη στην Μανίλα. Κατά την έκφρασή του: «Μετά τον σεισμό στην Αθήνα πήγαμε αυθόρμητα εκεί να βοηθήσουμε τους γείτονές μας όπως είχαν κάνει κι εκείνοι όταν εμείς χρειαζόμασταν βοήθεια με τους σεισμούς στην Τουρκία. Η εθελοντική αυτή δράση ενίσχυσε τους δεσμούς φιλίας ανάμεσα στις δύο χώρες μας». Ο βιολιστής  έδωσε ένα δείγμα του ταλέντου του αμέσως μετά την αποδοχή του βραβείου Gusi για τις επιδόσεις του στο μουσικό στερέωμα. Και μιλώντας στην Φωνή της Αμερικής αποκάλυψε: «Ως βιολιστής και μαέστρος της Νέας Φιλαρμονικής της Ευρώπης θα στέλνω από εδώ και στο εξής το μήνυμα της ειρήνης μέσω των συναυλιών μου σε όλο τον κόσμο». Από τον Ασιατικό χώρο τιμήθηκαν με βραβείο Gusi η φιλάνθρωπος  από το , οι επιστήμονες  από την  και  από το , η Πριγκίπισσα  από την Μαλαισία και η  από την Ταϊλάνδη. Στους βραβευθέντες περιλαμβάνονται επίσης η επιχειρηματίας  από την Ελβετία, ο πολιτευτής  από την Ιταλία, η πρεσβευτής της , , από τις Φιλιππίνες και ο συμπατριώτης της, αιδεσιμότατος . Οι τριήμερες εκδηλώσεις της απονομής του βραβείου Gusi ήταν μια αξέχαστη εμπειρία για όλους τους τιμηθέντες. Ένας από αυτούς, ο Ρώσος ζωγράφος , γνωστός από τα έργα του για την ειρήνη και την ενότητα, εξήγησε γιατί. Είμαι κατενθουσιασμένος για εδώ είδα πως τα όνειρα δεν έχουνε σύνορα. Αυτό το πίστευα πάντα σαν καλλιτέχνης αλλά τώρα το νοιώθω σε κάθε κύτταρο μου. Είμαι πια απόλυτα βέβαιος πως δεν υπάρχουνε σύνορα για τα όνειρα». H τελετή ολοκληρώθηκε με την Lea Salonga στην ερμηνεία της μεγάλης επιτυχίας του John Lennon, το τραγούδι Imagine, που οραματίζεται έναν κόσμο στον οποίο όλοι οι λαοί θα είναι ενωμένοι και θα ζούνε με ισότητα και ειρήνη ο ένας δίπλα στον άλλον. Αυτός άλλωστε είναι και ο πρωταρχικός στόχος του Βραβείου Gusi. Οι εκπρόσωποι των πέντε ηπείρων στην διεθνή επιτροπή του Ιδρύματος Gusi Peace Prize Foundation άρχισαν ήδη την διαδικασία για την ανάδειξη των προσωπικοτήτων που θα τιμηθούν με το βραβείο ειρήνης του 2010, το οποίο θα απονεμηθεί του χρόνου τέτοια εποχή, πάλι στην Μανίλα των Φιλιππινών.